**4ο Ετήσιο Επιστημονικό Συνέδριο της Ένωσης Ελλήνων Δημοσιολόγων (ΕΕΔ)**

**Ρόδος, Παρασκευή 12 και Σάββατο 13 Μαΐου 2017**

**Πρόσκληση Υποβολής Ανακοινώσεων-Μελετών**

**Η ΕΝΩΣΗ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ) διοργανώνει το 4ο Ετήσιο Επιστημονικό Συνέδριό της με πρόσκληση υποβολής papers 12 και 13 Μαΐου 2017**

**στην Ρόδο**

**Θεματικές ενότητες του Συνεδρίου:**

* **Θεμελιώδη Δικαιώματα**
* **Φορολογικό Δίκαιο**
* **Δίκαιο Δημοσίων Συμβάσεων**
* **Συνταγματική Αναθεώρηση**
* **Διοικητική Δικονομία**
* **Δημόσια Διοίκηση**
* **Kυπριακό Δημόσιο Δίκαιο**

**Το Συνέδριο θα πραγματοποιηθεί στην Ρόδο την Παρασκευή 12 και το Σάββατο 13 Μαϊου 2017 σε συνεργασία με τον Δικηγορικό Σύλλογο Ρόδου.** Εγγραφές Συνέδρων γίνονται ηλεκτρονικά στο **4syn.eed@gmail.com.** Προσκαλούνται όλα τα Μέλη της Ένωσης Ελλήνων Δημοσιολόγων (ΕΕΔ) να παρακολουθήσουν το 4ο ετήσιο Συνέδριο. Στους Συνέδρους στην Ρόδο θα προσκομιστεί ηλεκτρονικά το Βιβλίο των Πρακτικών του 3ου Συνεδρίου που πραγματοποιήθηκε τον Απρίλιο του 2016 στο Ηράκλειο Κρήτης αλλά και οι ανακοινώσεις των workshops του 4ου Συνεδρίου. Το επόμενο διάστημα σε συνεργασία με τον Δικηγορικό Σύλλογο Ρόδου, θα δοθούν περισσότερες πληροφορίες για τους Συνέδρους. Η συμμετοχή των Συνέδρων και των Ομιλητών είναι δωρεάν. Κάθε συμμετέχων καλύπτει μόνος του όλα τα έξοδά του.

…………………………………………………………………………

**Διαδικασία Υποβολής Προτάσεων Ανακοινώσεων-Μελετών:**

**Προσκαλούνται τα Μέλη της Ένωσης Ελλήνων Δημοσιολόγων (ΕΕΔ)** που επιθυμούν,να αποστείλουν ηλεκτρονικά τον τίτλο και μια περίληψη της πρότασης ανακοίνωσής τους (έως 700 λέξεις και υποχρεωτικά εμπίπτουσα στις άνω 7 θεματικές του Συνεδρίου) **μέχρι την Τετάρτη 1 Μαρτίου 2017** στην ηλεκτρονική διεύθυνση του Συνεδρίου: **4syn.eed@gmail.com.**

Η περίληψη παρακαλούμε να συνοδεύεται από τα εξής στοιχεία: τίτλο του άρθρου, όνομα και ιδιότητα συγγραφέα, λέξεις-κλειδιά (μέχρι πέντε), τηλέφωνο και ηλεκτρονική διεύθυνση.

**Η επιλογή των ανακοινώσεων** και η γνωστοποίησή της στους ενδιαφερομένους **θα πραγματοποιηθεί την Δευτέρα 13 Μαρτίου 2017. Τα άρθρα επί των εγκριθεισών ανακοινώσεων για τις κλασικές συνεδρίες (ως 6000 λέξεις) και για τα workshops (ως 3500 λέξεις) θα πρέπει να έχουν σταλεί στην επιστημονική και οργανωτική επιτροπή του Συνεδρίου στην ηλεκτρονική διεύθυνση** **4syn.eed@gmail.com** **το αργότερο μέχρι την Παρασκευή 7 Απριλίου 2017.**

 Όσοι αποστέλλουν προτάσεις ανακοίνωσης βεβαιώνουν ότι, εφόσον γίνουν αποδεκτές από την επιστημονική επιτροπή του Συνεδρίου οι προτάσεις τους, θα συμμετάσχουν με φυσική παρουσία στο Συνέδριο και θα στείλουν εντός της προθεσμίας το κείμενό τους. Τα εγκριθέντα άρθρα επί των ανακοινώσεων του Συνεδρίου θα δημοσιευτούν στο Εbook του Συνεδρίου. Απαιτείται ειδική άδεια από την Επιστημονική Επιτροπή του Συνεδρίου προκειμένου να δημοσιευτούν αργότερα και αλλού.

Ανάλογα με τον αριθμό και το περιεχόμενο των επιλεγέντων ανακοινώσεων οι συνεδρίες θα πραγματοποιηθούν με την κλασική μορφή ή με την μορφή workshop. **Η θεματική Συνταγματική Αναθεώρηση θα αναπτυχθεί σίγουρα με την μορφή workshop και σε συγκεκριμένες 5 υποθεματικές και για αυτό τον λόγο επισυνάπτεται για αυτήν αρχείο με ειδικές οδηγίες.**

Εκ μέρους του ΔΣ της Ένωσης Ελλήνων Δημοσιολόγων (ΕΕΔ) και της Επιστημονικής και Οργανωτικής Επιτροπής του Συνεδρίου

Ο Πρόεδρος της Ένωσης Ελλήνων Δημοσιολόγων (ΕΕΔ)

 Δρ. Βασίλης Γ. Τζέμος